# På nattejagt med vilde flagermus

*Arbejdsark til artiklen* [*På nattejagt med vilde flagermus*](https://aktuelnaturvidenskab.dk/find-artikel/nyeste-numre/2-2022/paa-nattejagt-med-vilde-flagermus) *fra Aktuel Naturvidenskab nr. 2 – 2022. Artiklen er på 6 sider. Den bygger blandt andet på foredraget ”Flagermus”, som Peter Teglberg Madsen fra Aarhus Universitet holdt i serien* [*Offentlige foredrag i Naturvidenskab*](https://ofn.au.dk/sted/) *i foråret 2022.
Materialet er udarbejdet af projektgruppen på Viborg Katedralskole for Aktuel Naturvidenskab i forbindelse med projektet Brobygning på første række finansieret af Novo Nordisk Fonden.*

*Du kan finde yderligere undervisningsmateriale samt* [*en quiz*](https://aktuelviden.dk/flagermus) *knyttet til denne artikel via* [*linket til artiklen*](https://aktuelnaturvidenskab.dk/find-artikel/nyeste-numre/2-2022/paa-nattejagt-med-vilde-flagermus)*.*

**Opgave 1:**

Beskriv kort, hvilken rolle flagermus spiller i naturen, hvorfor de er meget udbredt, og hvorfor det indtil for nylig har været svært at forske i flagermus og deres adfærd.

**Opgave 2:**

Undersøg (eventuelt på nettet), hvad man måler med et magnetometer og et accelerometer.

**Opgave 3:**

Beskriv og forklar forskellen mellem en flagermus, der gennemsøger et område for bytte, og en flagermus, der har opdaget et bytte.

**Opgave 4:**

Læs boksen om Ekkolokalisering og forklar billedet - inddrag dit svar til opgave 3:



**Opgave 5: (Lidt matematisk.)**

Stor museøre fanger ca. 30 flyvende insekter og ca. 30 insekter på jorden hver nat. Beregn med udgangspunkt i artiklens træfsikkerheder, hvor mange forsøg flagermusen udfører i alt.